АҞӘА, мшаԥы 10 — Sputnik. 2016 шықәса нанҳәамза аахыс раԥхьаӡа акәны Европатәи авалиута 75 мааҭ иахысит ҳәа аанацҳауеит РИА Новости.
Амш ахәылбыҽха иара аҽааннакылеит. Асааҭ 18:17 мск рзы евро 74,04 мааҭ иаԥсан.
Иара убри аамҭазы адоллар 60 мааҭ рҿы ишьақәгылеит. Асааҭ 15:14 рзы 60,23 мааҭ артәеит.
Еиду Америкатәи Аштатқәа асанкциақәа ирыҵаркит 14 еилахәыреи 17 чынуааи, Олег Дерипаска (En+ Group, агәыԥ "ГАЗ", "Базовый элемент", "РусАл"), Виктор Вексельберг (агәыԥ "Ренова"), Сулеиман Керимов, Кирилл Шамалов, Алексеи Миллер, Андреи Костин.